عبد الصمد قيوح

عبد الصمد قيوح (مزيود ف 11 أبريل 1966 ف ولاد تايمة) سياسي مغريبي كينتامي ل حيزب ليستيقلال. كان وزير د الصناعة التقليدية ف حكومة بنكيران و دابا راه وزير د الطرونصپور و اللوجيستيك ف حكومة أخنوش.

ف أبريل 2013، قرر لأمين لعام ديال حيزب ليستيقلال، حميد شباط، باش يخرج لحيزب ديالو من التحالف لحكومي ف حكومة بنكيران. داكشي علاش جميع لوزارا من لحيزب، منهم قيوح، ستاقلو من لمناصب ديالهم.

 حياتو 
خدا قيوح ديپلوم ف التجارة الدولية، و دوّز فترة ديال التكوين ف جنوب إفريقيا على طرقان التدبير لفلاحي.

 لكاريير 
خدم قيوح ف لپريڤي من 1992 ف منصب ديال مدير عام ديال شركة فلاحية كاتخدم ف إنتاج لحوامض و لعنب و كاتصدر منتوجاتها على برا.

 ف السياسة 
بدا قيوح خدمتو ف السياسة من 1997، و تنتاخب برلماني ف 4 د لولايات لإنتخابية ديال 1997، 2002، 2007 و 2011.عبد الصمد قيوح | مجلس النواب، البرلمان، المملكة المغربية. تطالع عليه ف 9 أكتوبر 2016  و تّنتاخب رئيس ديال لمجلس لإقليمي ديال إقليم تارودانت مابين 2003 و 2009، و هوّ نايب رئيس جهة سوس ماسة درعة و نايب رئيس بلدية ولاد تايمة.

قيوح عضو ف مجالس إدارية د جهة سوس ماسة درعة، بحال لمجلس لإداري ديال لوكالة لحضرية، لمجلس لإداري ديال وكالة لحوض لمائي، لمجلس لإداري د لأكاديمية الجهوية د التعليم، و لمجلس لإداري د مكتب لإستتمار لفلاحي، زيادة على لمجلس لإداري د مكتب لإستتمار لفلاحي د ورزازات درعة زيز.

ف 2009، تنتاخب عضو ف اللجنة التنفيدية ديال حيزب ليستيقلال، و هوّ منسّيق لحيزب ف الجهة، و مكلف ب الضوسي لفلاحي ف لحيزب.عبد الصمد قيوح - حزب الاستقلال. تطالع عليه ف 9 أكتوبر 2016  

ف 3 يناير 2012 تعيّن وزير الصناعة التقليدية ف حكومة بنكيران اللولة بلاصت ياسر الزناڭي، و بقى ف هاد لمنصب تال 9 يوليوز 2013 بعدما خرج حيزب ليستيقلال من التحالف لحكومي.عبد الصمد قيوح وزير الصناعة التقليدية. اطلع عليه في 9 أكتوبر 2016 عبد الصمد قيوح : أنا أول وزير قدم استقالته استجابة للمجلس الوطني لحزب الاستقلال. اطلع عليه في 9 أكتوبر 2016 

ف 24 أكتوبر 2024، تعيّن وزير د الطرونصپور و الوجيستيك ف حكومة أخنوش مورما تدار تعديل حكومي.

 مصادر 

تصنيف:زيادة 1966
تصنيف:وزير مغريبي
تصنيف:ناس حيين
تصنيف:سياسيين ديال حيزب ليستيقلال
تصنيف:عضو ف مجلس النواب (لمغريب)
تصنيف:ناس تزادو ف ولاد تايمة